РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/389-21

20. септембар 2021. године

Б е о г р а д

З А П И С Н И К

61. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 20. СЕПТЕМБРА 2021. ГОДИНЕ

 Седница је почела у 11.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Угљеша Мрдић, Ђорђе Тодоровић, Вук Мирчетић, Тома Фила, Лука Кебара, Оља Петровић, Илија Матејић и Миленко Јованов.

Седници је присуствовали су и: Војислав Вујић, заменик члана Одбора Марије Јевђић и Борислав Ковачевић, заменик члана Одбора Ђура Перића.

 Седници нису присуствовали чланови Одбора: Виолета Оцокољић, Дубравка Краљ, Јован Палалић, Жељко Томић и Балинт Пастор, нити њихови заменици.

Седници Одбора присуствовали су и: Данијела Ванушић, помоћник министра за заштиту културног наслеђа и дигитализацију у Министарству културе и информисања и Владимир Винш, виши саветник у Министарству правде.

 На предлог председника, Одбор је већином гласова (11 гласова за, 1 није гласао) утврдио следећи

**Д н е в н и р е д:**

 1. Разматрање Предлога закона о изменама и допунама Закона о спречавању корупције, који је поднела Влада (број 011-1537/21 од 3. септембра 2021. године), у начелу;

 2. Разматрање Предлога закона о очувању културног и историјског наслеђа Светог манастира Хиландар, који је поднела Влада (број 011-1486/21 од 27. августа 2021. године), у начелу.

**Прва тачка дневног реда:** Предлога закона о изменама и допунама Закона о спречавању корупције, који је поднела Влада (број 011-1537/21 од 3. септембра 2021. године), у начелу

Одбор је размотрио Предлог закона о изменама и допунама Закона о спречавању корупције, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (11 гласова за, 1 није гласао).

За известиоца Одбора на седници Народне скупштине одређен је Ђорђе Тодоровић, члан Одбора.

**Друга тачка дневног реда:** Разматрање Предлога закона о очувању културног и историјског наслеђа Светог манастира Хиландар, који је поднела Влада (број 011-1486/21 од 27. августа 2021. године), у начелу

Одбор је размотрио Предлог закона о очувању културног и историјског наслеђа Светог манастира Хиландар, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

Седница је завршена у 11,10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић